Source: http://mikkeli.cloudnc.fi/fi-FI/Toimielimet/Kaupunginhallitus/Kokous_1062019/Talouden_seuranta_42019_ja_maararahaesit(21989)
Timestamp: 2020-02-20 15:44:55+00:00

Document:
Talouden seuranta 4/2019 ja määrärahaesitykset | Mikkeli
Talouden seuranta 4/2019 ja määrärahaesitykset
§ 264 Talouden seuranta 4/2019 ja määrärahaesitykset
MliDno-2019-1228
Kaupunginvaltuustolle raportoidaan kaupungin kuluvan vuoden taloudellisten tavoitteiden toteutumisesta talousarviokirjan 2019 mukaisesti kolme kertaa vuodessa (KV 10.12.2018 § 153). Talousarviokirjan mukaan ensimmäinen talouden seuranta oli tarkoitus tehdä aiempinakin vuosina noudatetun aikataulun mukaisesti maaliskuun lopun toteumasta. Meidän IT ja talous Oy:n taloushallinnon järjestelmien käyttöönoton viimeistelyjen vuoksi talouden seurantaraportoinnin toteutus oli kuitenkin tarkoituksenmukaista siirtää huhtikuulle taloustiedon paremman laadun ja luotettavuuden varmistamiseksi.
Vuoden ensimmäisessä talouden seurannassa raportoidaan talouden toteutuminen ja toiminnalliset muutokset, jotka ovat jo tiedossa, henkilöstön määrän kehitys, tiedot muista mahdollisista poikkeamista lautakuntien ja johtokuntien toiminnassa sekä strategisten ohjelmien toteutuminen. Raportointiformaattia on uudistettu siten, että koko kaupungin seurantaraportin loppuun on liitetty lauta- ja johtokuntien omilta seurantaraporteilta poimitut johdon analyysitekstit. Muutoinkin raportointimallia on pyritty selkeyttämään aiemmasta. Lauta- ja johtokunnat käsittelevät omat seurantaraporttinsa, kaupunginhallituksen käsiteltäväksi tuodaan kaupunginvaltuustolle vietävän koko kaupungin seurantaraportin lisäksi hallinto- ja elinvoimapalveluiden raportti.
Heinäkuun seuranta (7/2019) toimii lähtökohtana seuraavan vuoden talousarvion valmistelussa, ja sen yhteydessä raportoidaan myös kaikki toiminnalliset tavoitteet ja tunnusluvut sekä keskeisten konserniyhtiöiden tavoitteiden seuranta. Lokakuun seurannassa (10/2019) raportoidaan keskeisimpien strategisten toimenpiteiden ja kehittämisohjelmien toteutuminen, elinvoimaisuuden kehittyminen, henkilöstömäärän kehitys sekä talouden seuranta. Lauta- ja johtokunnat hakevat mahdolliset lisämäärärahat viimeistään lokakuun seurannan yhteydessä. Seurantaraportointiprosessin ketteröittämiseksi ja nopeuttamiseksi vain lokakuun seurantaraportit on jatkossa käsiteltävä lauta- ja johtokunnissa ennen kuin kaupunginhallitus käsittelee koko kaupungin talouden seurantaa. Mahdolliset muutokset tuodaan tarvittaessa kaupunginhallitukselle myöhemmin tiedoksi erikseen.
Talouden sopeuttamistoimenpiteistä (kaupunkirakenneselvitys ja palvelusuunnitelma) raportoidaan kaupunginhallitukselle erikseen kuukausittain.
Mikkelin kaupungin talousarvion toteutumisennuste ajalta 1.1.-30.4.2019 (johdon tuloslaskelmaennuste) on esitetty osana liitteenä olevaa talouden seurantaraporttia. Kaupungin talousarvion toteutumisraportointi on rakennettu siten, että toimintatuotoille ja toimintamenoille on asetettu kuukausikohtaiset kertoimet, jotka laskevat kuukausittaisen toteuman mukaan vuoden lopun tilanteen mukaista laskennallista ennustetta. Kertoimet on määritelty vuoden 2018 toteutumien pohjalta. Johdon ennuste -sarake on laadittu toteutuman, soveltuvin osin laskennallisen ennusteen sekä johdon arvion ja tiedossa olevien poikkeamien perusteella.
Kaupungin talouden arvioidaan tämänhetkisten tietojen perusteella päätyvän noin 11,6 miljoonan euron alijäämään, josta 10 miljoonaa muodostuu ennakoidusta Essoten laskutuksen talousarvion (183,2 milj. euroa) ylityksestä.
Määrärahaesitykset:
Etelä-Savon pelastuslaitos esittää 171 948 euron lisämäärärahaa investointeihin käyttöomaisuuden hankintaan sammutusauton korityöhön, jota ei ehditty saada valmiiksi vuonna 2018. Vuoden 2018 käyttöomaisuuden määräraha jäi korityön osalta käyttämättä.
Kaupunginhallitus esittää kaupunginvaltuustolle, että kaupunginvaltuusto merkitsee tiedoksi talouden seurantaraportin 30.4.2019 tilanteesta.
Lisäksi kaupunginhallitus esittää, että kaupunginvaltuusto hyväksyy lisämäärärahan 171 948 euroa investointeihin Etelä-Savon pelastuslaitokselle.
Merkitään, että Jarno Strengell poistui kokouksesta tämän pykälän käsittelyn aikana. Pöytäkirjantarkastajaksi hänen tilalleen kokouksen loppuajaksi valittiin Jyrki Koivikko.
Liite Kh Seurantaraportti 4_2019 koko kaupunki.pdf (pdf, 609 kt)
Liite Kh Seurantaraportti 4_2019 Hallinto- ja elinvoimapalvelut.pdf (pdf, 414 kt)
§ 255 Kokouksen laillisuus ja päätösvaltaisuus
§ 256 Pöytäkirjan tarkastus
§ 257 Ilmoitusasiat
§ 258 Otto-oikeus/lautakuntien/viranhaltijoiden päätökset
§ 259 Lentokentän toiminnan tarkastelu ja jatkotoimet
§ 260 Mikkelin kaupungin päätös kasvo -pilottiin osallistumisesta
§ 261 Mikkelin kantakaupungin osayleiskaava 2040
§ 262 Strategian toimenpiteiden analyysi osana talouden tasapainotusta
§ 263 Sisäisen tarkastuksen tarkastussuunnitelma 2019
§ 265 First Card –maksuaikakorttien käytön laajentaminen Mikkelin kaupungilla
§ 266 Kaupunginhallituksen edustajat lautakunnissa ja johtokunnissa 2019-2021
§ 267 Eron myöntäminen Markku Aholaiselle kaupunginhallituksen jäsenyydestä ja puheenjohtajan tehtävästä sekä uuden jäsenen valitseminen ja puheenjohtajan nimeäminen
§ 268 Eron myöntäminen Markku Aholaiselle kaupunginvaltuuston valtuutetun luottamustehtävistä
§ 269 Eron myöntäminen Juuso Lahikaiselle kasvatus- ja opetuslautakunnan jäsenyydestä ja uuden jäsenen valitseminen
§ 270 Eron myöntäminen Juuso Lahikaiselle kaupunginvaltuuston varavaltuutetun luottamustehtävästä
§ 271 Valtuustoaloite kuulemisen ja näkemisen esteettömyyden parantamiseksi Mikkelin kaupungissa
§ 272 Valtuustoaloite: Varhaiskasvatuksen henkilöstön nimikkeiden muuttaminen vastaamaan nykyistä lainsäädäntöä
§ 273 Muut asiat, kaupunginhallitus
§ 274 Konsernirahoitus- ja takausperiaatteet (lisäpykälä)

References: § 264
 § 153

§ 255

§ 256

§ 257

§ 258

§ 259

§ 260

§ 261

§ 262

§ 263

§ 265

§ 266

§ 267

§ 268

§ 269

§ 270

§ 271

§ 272

§ 273

§ 274